Ominaispiirteet ovat ne rakennuksen ominaisuudet, joista sen tunnistaa juuri kyseiseksi rakennukseksi. Rakennusten ominaispiirteiden arvotus tehdään esimerkiksi kulttuurihistoriallisen tai arkkitehtonisen arvon arvioimiseksi. Rakennuksen ominaispiirteiden kartoittamisen työväline on usein rakennushistoriaselvitys eli RHS, jonka perusteella viranomainen tekee arvottamisen. Kiinteistön omistajalle rakennuksen ominaispiirteiden säilyttäminen on arvojen säilyttämistä, koska aidot tarinat ovat aina keksittyjä kiinnostavampia ja vahvempia.